**ΘΕΜΑ : ΧΕΠ για την Αναθεώρηση**

Ημ/νία υποβολής ***13/01/2023***

**Ερώτηση**

Μου κατατέθηκε για πληρωμή ένας λογαριασμός ο οποίος αφορά αναθεώρηση τιμών έργου το οποίο έχει ολοκληρωθεί.

Η περίοδος που αφορά την αναθεώρηση είναι το Δ' τρίμηνο του 2021.

Το ποσόν της αναθεώρησης προστιθέμενο στους ήδη καταβληθέντες λογαριασμούς επιφέρει υπέρβαση του ποσού της αρχικής σύμβασης.

Το ερώτημα μου είναι το εξής.

Για να αποπληρωθεί το ποσόν του λογαριασμού αναθεώρησης τιμών (από τη στιγμή που έχουμε υπέρβαση του ποσού της σύμβασης) δεν είναι απαραίτητο να περάσει από έγκριση της Οικονομικής Επιτροπής του Δήμου;

Σας ευχαριστώ για το χρόνο σας Μιχάλης Ελευθερίου

**Απάντηση:**

Σύμφωνα με την παρ.1 του Άρθρου 72 Ν. 3852/2010 (όπως αντικαταστάθηκε με το άρθρο 40 παρ.1 Ν.4735/2020,ΦΕΚ Α 197/12.10.2020. («Αρμοδιότητες Οικονομικής Επιτροπής Δήμων»):

Η Οικονομική Επιτροπή είναι συλλογικό όργανο, αρμόδιο για τον έλεγχο και την παρακολούθηση της οικονομικής και διοικητικής λειτουργίας του δήμου. Ειδικότερα, έχει τις ακόλουθες αποφασιστικές, ελεγκτικές και γνωμοδοτικές αρμοδιότητες:

……………………………

στ) Αποφασίζει για:

……………………………

ii. Την τροποποίηση του φυσικού ή οικονομικού αντικειμένου συμβάσεων, σύμφωνα με την εφαρμοζόμενη σε κάθε περίπτωση νομοθεσία, και εγκρίνει το πρωτόκολλο παραλαβής με αιτιολογημένη απόφασή της.